CELEX: 62016CA0021
Language: el
Date: 2017-02-09 00:00:00
Title: Υπόθεση C-21/16: Απόφαση του Δικαστηρίου (ένατο τμήμα) της 9ης Φεβρουαρίου 2017 [αίτηση του Tribunal Arbitral Tributário (Centro de Arbitragem Administrativa) (Πορτογαλία) για την έκδοση προδικαστικής αποφάσεως] — Euro Tyre BV κατά Autoridade Tributária e Aduaneir (Προδικαστική παραπομπή — ΦΠΑ — Οδηγία 2006/112/ΕΚ — Άρθρα 131 και 138 — Προϋποθέσεις απαλλαγής ενδοκοινοτικής παραδόσεως — Σύστημα ανταλλαγής πληροφοριών σχετικά με τον ΦΠΑ (VIES) — Μη καταχώριση του αποκτώντος — Άρνηση χορηγήσεως απαλλαγής — Επιτρέπεται)

3.4.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 104/21
            
         Απόφαση του Δικαστηρίου (ένατο τμήμα) της 9ης Φεβρουαρίου 2017 [αίτηση του Tribunal Arbitral Tributário (Centro de Arbitragem Administrativa) (Πορτογαλία) για την έκδοση προδικαστικής αποφάσεως] — Euro Tyre BV κατά Autoridade Tributária e Aduaneir
   (Υπόθεση C-21/16) (1)
   
   ((Προδικαστική παραπομπή - ΦΠΑ - Οδηγία 2006/112/ΕΚ - Άρθρα 131 και 138 - Προϋποθέσεις απαλλαγής ενδοκοινοτικής παραδόσεως - Σύστημα ανταλλαγής πληροφοριών σχετικά με τον ΦΠΑ (VIES) - Μη καταχώριση του αποκτώντος - Άρνηση χορηγήσεως απαλλαγής - Επιτρέπεται))
   (2017/C 104/30)
   Γλώσσα διαδικασίας: η πορτογαλική
   
      Αιτούν δικαστήριο
   
   Tribunal Arbitral Tributário (Centro de Arbitragem Administrativa)
   
      Διάδικοι στην υπόθεση της κύριας δίκης
   
   Euro Tyre BV
   
      κατά
   
   Autoridade Tributária e Aduaneir
   
      Διατακτικό
   
   Το άρθρο 131 και το άρθρο 138, παράγραφος 1, της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, έχουν την έννοια ότι δεν επιτρέπουν σε φορολογική αρχή κράτους μέλους να αρνείται να απαλλάξει ενδοκοινοτική παράδοση από τον φόρο προστιθεμένης αξίας για τον λόγο και μόνον ότι, κατά τον χρόνο της παραδόσεως αυτής, ο αποκτών, ο οποίος κατοικεί στο έδαφος του κράτους μέλους προορισμού και είναι κάτοχος έγκυρου αριθμού φορολογικού μητρώου του φόρου προστιθεμένης αξίας για τις εντός του κράτους αυτού πράξεις, δεν είναι εγγεγραμμένος στο σύστημα ανταλλαγής πληροφοριών σχετικά με τον φόρο προστιθεμένης αξίας και δεν υπόκειται σε καθεστώς φορολογήσεως των ενδοκοινοτικών αποκτήσεων, ενώ δεν υφίσταται καμία σοβαρή ένδειξη υποδηλώνουσα την ύπαρξη φοροδιαφυγής και αποδεικνύεται ότι πληρούνται οι επί της ουσίας προϋποθέσεις για την απαλλαγή. Στην περίπτωση αυτή, το άρθρο 138, παράγραφος 1, της οδηγίας αυτής, υπό το πρίσμα της αρχής της αναλογικότητας, δεν επιτρέπει επίσης τέτοιου είδους άρνηση όταν ο πωλητής γνώριζε τη συγκεκριμένη κατάσταση του αποκτώντος όσον αφορά την εφαρμογή του φόρου προστιθεμένης αξίας και ήταν πεπεισμένος ότι, μεταγενέστερα, ο αποκτών θα καταχωριζόταν αναδρομικώς ως ενδοκοινοτικός φορέας.
   
      (1)  ΕΕ C 118 της 4.4.2016.